10 หุ้นไทยมูลค่าตลาดสูงสุด ในเดือนพฤษภาคม 2566 มีหุ้นอะไรบ้าง
10 หุ้นไทยมูลค่าตลาดสูงสุด ในเดือนพฤษภาคม 2566 ได้แก่


1. AOT: บริษัท ท่าอากาศยานไทย จำกัด (มหาชน)
หมวดธุรกิจ: ขนส่งและโลจิสติกส์
ประกอบธุรกิจท่าอากาศยานของประเทศไทย โดยธุรกิจหลักประกอบด้วย การจัดการ การดำเนินงาน และการพัฒนาท่าอากาศยาน มีท่าอากาศยานในความรับผิดชอบ 6 แห่ง คือ ท่าอากาศยานสุวรรณภูมิ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลวง เชียงราย ท่าอากาศยานภูเก็ต และท่าอากาศยานหาดใหญ่ ซึ่งท่าอากาศยานทั้ง 6 แห่งนี้ ให้บริการเที่ยวบินภายในประเทศและระหว่างประเทศ โดยมีท่าอากาศยานสุวรรณภูมิเป็นท่าอากาศยานหลักของประเทศ
มูลค่าตลาด (Market Cap): 1,053,570.38 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: 11.32% (ข้อมูล ณ วันที่ 8 พ.ค. 2566)


2. DELTA: บริษัทเดลต้า อีเลคโทรนิคส์ (ประเทศไทย) จำกัด (มหาชน)
หมวดธุรกิจ: ชิ้นส่วนอิเล็กทรอนิกส์
ผลิตและจำหน่ายผลิตภัณฑ์ด้านการจัดการระบบกำลังไฟฟ้า (Power management solutions) รวมถึงชิ้นส่วนอิเล็กทรอนิกส์บางประเภท ได้แก่ พัดลมอิเล็กทรอนิกส์ (DC Fan) อีเอ็มไอ ฟิลเตอร์ (EMI) และโซลินอยด์ มีฐานการผลิตอยู่ในภูมิภาคต่าง ๆ ทั่วโลก ได้แก่ เอเชีย ยุโรป และอเมริกาใต้
มูลค่าตลาด (Market Cap): 994,786.84 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: 140.21% (ข้อมูล ณ วันที่ 8 พ.ค. 2566)


3. PTT: บริษัท ปตท. จำกัด (มหาชน)
หมวดธุรกิจ: พลังงานและสาธารณูปโภค
ประกอบด้วยกิจการที่ ปตท. ดำเนินการเอง ได้แก่ ธุรกิจก๊าซธรรมชาติ ธุรกิจระบบท่อส่งก๊าซธรรมชาติ ธุรกิจการค้าระหว่างประเทศธุรกิจใหม่และโครงสร้างพื้นฐาน และธุรกิจที่ลงทุนผ่านบริษัทย่อยและ/หรือกิจการที่ควบคุมร่วมกันและบริษัทร่วม (กลุ่มบริษัท) ได้แก่ ธุรกิจสำรวจและผลิตปิโตรเลียม ธุรกิจก๊าซธรรมชาติเหลว ธุรกิจปิโตรเคมีและการกลั่น ธุรกิจน้ำมันและค้าปลีก ธุรกิจไฟฟ้าและสาธารณูปการ ธุรกิจถ่านหิน และธุรกิจให้บริการ
มูลค่าตลาด (Market Cap): 885,452.88 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: -16.22% (ข้อมูล ณ วันที่ 8 พ.ค. 2566)


4. ADVANC: บริษัท แอดวานซ์ อินโฟร์ เซอร์วิส จำกัด (มหาชน)
หมวดธุรกิจ: เทคโนโลยีสารสนเทศและการสื่อสาร
ให้บริการสื่อสารโทรคมนาคม โดยรวมถึงธุรกิจให้บริการโทรศัพท์เคลื่อนที่ ธุรกิจอินเทอร์เน็ตความเร็วสูง และธุรกิจดิจิทัล เซอร์วิส
มูลค่าตลาด (Market Cap): 651,351.93 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: 6.83% (ข้อมูล ณ วันที่ 8 พ.ค. 2566)


5. GULF: บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน)
หมวดธุรกิจ: พลังงานและสาธารณูปโภค
ประกอบธุรกิจโดยการถือหุ้นในบริษัทอื่น (Holding Company) ที่ประกอบธุรกิจหลักด้านการผลิตและจำหน่ายไฟฟ้าจากก๊าซธรรมชาติและพลังงานหมุนเวียน รวมถึงการจัดหาและจำหน่ายก๊าซธรรมชาติ การลงทุนในธุรกิจโครงสร้างพื้นฐาน และธุรกิจอื่น ๆ ที่เกี่ยวข้อง
มูลค่าตลาด (Market Cap): 624,790.24 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: 16.39% (ข้อมูล ณ วันที่ 8 พ.ค. 2566)


6. PTTEP: บริษัท ปตท. สำรวจและผลิตปิโตรเลียม จำกัด (มหาชน)
หมวดธุรกิจ: พลังงานและสาธารณูปโภค
กลุ่มบริษัทประกอบธุรกิจด้านการสำรวจและผลิตปิโตรเลียมทั้งภายในประเทศและต่างประเทศ ธุรกิจขนส่งก๊าซทางท่อในต่างประเทศ และการลงทุนในธุรกิจต่อเนื่อง
มูลค่าตลาด (Market Cap): 591,527.82 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: -3.56% (ข้อมูล ณ วันที่ 8 พ.ค. 2566)


7. CPALL: บริษัท ซีพี ออลล์ จำกัด (มหาชน)
หมวดธุรกิจ: พาณิชย์
ดำเนินธุรกิจร้านสะดวกซื้อภายใต้เครื่องหมายการค้า 7-Eleven และให้สิทธิแก่ผู้ค้าปลีกรายอื่นในการดำเนินธุรกิจในประเทศไทย และลงทุนในธุรกิจสนับสนุนธุรกิจร้านค้าสะดวกซื้อ อาทิ ผลิตและจำหน่ายอาหารสำเร็จรูปและเบเกอรี่ ตัวแทนรับชำระเงินค่าสินค้าและบริการ รวมถึงการลงทุนในธุรกิจศูนย์จำหน่ายสินค้าแบบชำระเงินสดและบริการตนเองภายใต้ชื่อ “แม็คโคร”
มูลค่าตลาด (Market Cap): 583,901.59 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: 1.56% (ข้อมูล ณ วันที่ 8 พ.ค. 2566)


8. BDMS: บริษัท กรุงเทพดุสิตเวชการ จำกัด(มหาชน)
หมวดธุรกิจ: การแพทย์
บริษัทเป็นผู้ประกอบการธุรกิจโรงพยาบาลเอกชนขนาดใหญ่ของประเทศ โดยมีโรงพยาบาลเครือข่ายในไทยและกัมพูชา ดำเนินการภายใต้ชื่อโรงพยาบาล 6 กลุ่ม คือ กลุ่มโรงพยาบาลกรุงเทพ กลุ่มโรงพยาบาลสมิติเวช โรงพยาบาลบี เอ็น เอช กลุ่มโรงพยาบาลพญาไท กลุ่มโรงพยาบาลเปาโล และกลุ่มโรงพยาบาลรอยัล นอกจากนี้เครือข่ายของบริษัท กรุงเทพดุสิตเวชการ จำกัด (มหาชน) ยังรวมถึงธุรกิจที่ให้การสนับสนุนด้านการแพทย์ ได้แก่ ธุรกิจห้องปฏิบัติการทางการแพทย์ ธุรกิจผลิตยาและธุรกิจผลิตน้ำเกลือ เป็นต้น
มูลค่าตลาด (Market Cap): 472,787.06 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: 20.45% (ข้อมูล ณ วันที่ 8 พ.ค. 2566)


9. MAKRO: บริษัท สยามแม็คโคร จำกัด (มหาชน)
หมวดธุรกิจ: พาณิชย์
ประกอบธุรกิจค้าส่งภายใต้ชื่อ แม็คโคร ในประเทศไทยและต่างประเทศ และจัดจำหน่ายสินค้าอุปโภคบริโภคให้แก่ลูกค้าที่เป็นสมาชิกบัตรแม็คโครซึ่งเป็นองค์กรธุรกิจขนาดกลางและเล็ก รวมทั้งร้านค้าปลีกและกลุ่มธุรกิจร้านอาหาร ตลอดจนกลุ่มผู้ประกอบอาชีพอิสระและสถาบันต่าง ๆ และธุรกิจฟูดเซอร์วิสนำเข้าและจำหน่ายอาหารแช่แข็งและอาหารแช่เย็น ร้านอาหารและร้านค้าปลีกขนาดเล็ก อีกทั้งบริษัทย่อยดำเนินธุรกิจค้าปลีกและให้เช่าพื้นที่ศูนย์การค้าภายใต้ชื่อ โลตัส ในประเทศไทยและต่างประเทศ
มูลค่าตลาด (Market Cap): 420,567.86 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: 11.19% (ข้อมูล ณ วันที่ 8 พ.ค. 2566)


10. SCC: บริษัท ปูนซิเมนต์ไทย จำกัด(มหาชน)
หมวดธุรกิจ: วัสดุก่อสร้าง
ธุรกิจการลงทุน (Holding company) ใน 3 ธุรกิจหลัก ได้แก่ ธุรกิจซีเมนต์และผลิตภัณฑ์ก่อสร้าง ธุรกิจเคมิคอลส์ และธุรกิจแพคเกจจิ้ง
มูลค่าตลาด (Market Cap): 402,000.00 ล้านบาท (ข้อมูล ณ วันที่ 8 พ.ค. 2566)
ผลตอบแทนย้อนหลัง 1 ปี: -7.46% (ข้อมูล ณ วันที่ 8 พ.ค. 2566)
ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน